open-index/open-wikipedia-markdown huggingface dataset:
Ιωάννης Ταμπακόπουλος

Ο **Ιωάννης Ταμπακόπουλος** ήταν Έλληνας πολιτικός του 19ου αιώνα.

## Βιογραφία
Γεννήθηκε στη Βυτίνα το 1813 και ήταν γιος του ήρωα στρατηγού Νικολή Ταμπακόπουλου και της Αικατερίνης (το γένος Χρηστακοπούλου). Το 1825 έμεινε ορφανός από πατέρα και την ανατροφή του ανέλαβε ο θείος του Βασίλειος Χρηστακόπουλος.

Σπούδασε νομικά και εξελέγη για πρώτη φορά βουλευτής Μαντινείας το 1853 και επανεκλέχθηκε πολλές φορές μέχρι και το 1879. Διετέλεσε αντιπρόεδρος (1868), έφορος και γραμματέας της Βουλής. Ήταν παντρεμένος με την Πηνελόπη Τσώκρη, κόρη του στρατηγού Δημήτριου Τσώκρη.

## Πηγές

* Ξηρός Τρύφων. *Η Βυτίνα και οι πεντήκοντα τρεις ήρωες και ηρωίδες* (1939). Αθήνα: Τυπογραφείο Παρασκευά Λεώνη.
* Καραντζίνας, Κωνσταντίνος (1976). *Ιστορία της Βυτίνης*. Αθήνα: εκδοτική εταιρία Πυθεία.

## Παραπομπές


Κατηγορία:Βουλευτές Μαντινείας
Κατηγορία:Οικογένεια Ταμπακόπουλου
Φρανσέσκ Τορεσκασάνα

Ο **Φρανσέσκ Τορεσκασάνα ι Σαλαρές** (καταλαν. *Francesc Torrescassana i Sallarés*, 1845 – 1 Μαρτίου 1918) ήταν Καταλανός Ισπανός ζωγράφος, που ειδικευόταν στην τοπιογραφία.

thumb|325px|«Αγρότισσα σε τοπίο», έργο του Φ. Τορεσκασάνα
Ο Τορεσκασάνα γεννήθηκε στη Βαρκελώνη και από το 1859 έως το 1865 σπούδασε στην εκεί σχολή καλών και εφαρμοσμένων τεχνών Escola de la Llotja, όπου μελέτησε με τον Ραμόν Μαρτί Αλσίνα. Το 1864 είχε ήδη την πρώτη έκθεση έργων του στην Εθνική έκθεση καλών τεχνών της Ισπανίας. Είναι πιθανό ότι έζησε για λίγο καιρό στο Παρίσι, όπου δύο έργα του παρουσιάσθηκαν στην Παγκόσμια Έκθεση το 1867. Δύο χρόνια αργότερα ο ζωγράφος ταξίδεψε μέχρι τη Διώρυγα του Σουέζ, προκειμένου να παρακολουθήσει τις τελετές των εγκαινίων και να ζωγραφίσει το πρώτο ισπανικό πλοίο να διασχίζει τη Διώρυγα. 

Ο Τορεσκασάνα εξέθετε συχνά έργα του στη Σάλα Παρές της Βαρκελώνης και, από το 1891, στη Γενική Έκθεση Καλών Τεχνών της Βαρκελώνης. Η πρώτη εμφάνιση έργων του εκεί είχε καλή υποδοχή, αλλά ο μεγάλος πίνακας με ιστορικό θέμα που είχε στην έκθεση του 1894 επικρίθηκε ως υπερβολικά φιλόδοξος και «αφύσικος».

Το 1910 ο Τορεσκασάνα εξελέγη αντιπρόεδρος του Δ.Σ. του «Βασιλικού Καλλιτεχνικού Κύκλου της Βαρκελώνης» (*Reial Cercle Artístic de Barcelona*) και του ανατέθηκε η οργάνωση της καταλανικής συμμετοχής στη Διεθνή Έκθεση της Εκατονταετηρίδος, στο Μπουένος Άιρες. Ο ζωγράφος πέθανε στη γενέτειρά του Βαρκελώνη σε ηλικία 72 ετών.

Σήμερα έργα του Τορεσκασάνα μπορεί να δει κάποιος στο Εθνικό Μουσείο Τέχνης της Καταλωνίας (MNAC), στη Βιβλιοθήκη και Μουσείο Βίκτορ Μπαλαγκέρ, στο Μουσείο Τέχνης της Χιρόνα και στη συλλογή της Banco Sabadell. Ωστόσο η μεγαλύτερη συγκέντρωση πινάκων του, 34 συνολικώς, βρίσκεται στην τραπεζαρία της Κάζα Βισένς (στη Βαρκελώνη), από την προσωπική συλλογή του χρηματιστή Μανέλ Βισένς (1836-1895).

## Παραπομπές


## Βιβλιογραφία
* Alcolea, Santiago: *Pintures de la Universitat de Barcelona. Catàleg*, Universitat de Barcelona, 1980, ISBN 84-852-5721-9

## Εξωτερικοί σύνδεσμοι
* 

Κατηγορία:Ισπανοί ζωγράφοι
Κατηγορία:Καταλανοί ζωγράφοι
Κατηγορία:Ζωγράφοι τοπίων
Τατράνσκα Λόμνιτσα

thumb|Ο σιδηροδρομικός σταθμός της Τατράνσκα Λόμνιτσα
Η **Τατράνσκα Λόμνιτσα** (σλοβακ. *Tatranská Lomnica*, ουγγρ. *Tátralomnic*, πολ. *Tatrzańska Łomnica*) είναι χωριό στη βόρεια Σλοβακία, που ανήκει στον δήμο Βίσοκε Τάτρι, στην Περιφέρεια του Πρέσοβ. Εξυπηρετείται από τοπική σιδηροδρομική γραμμή ήδη από το 1895 και αποτελεί τόπο χειμερινών διακοπών και τουρισμού στα βουνά Υψηλά Τάτρα, καθώς διαθέτει χιονοδρομικό κέντρο. Το χωριό είναι κτισμένο σε υψόμετρο 850 μέτρα πάνω από την επιφάνεια της θάλασσας, σε γεωγραφικές συντεταγμένες 49°09΄53΄΄ Βόρειο πλάτος και 20°16΄46΄΄ Ανατολικό μήκος (θέση του σιδηροδρομικού σταθμού στο κέντρο του χωριού). Απέχει οδικώς 18 χιλιόμετρα από την πόλη Πόπραντ. Η οικονομία του βασίζεται σχεδόν αποκλειστικά στον τουρισμό, ο οποίος γνώρισε «ημέρες δόξας» από το 1900 περίπου μέχρι το τέλος του Μεσοπολέμου, καθώς αποτελούσε προορισμό για την ελίτ της Ευρώπης γενικότερα. Το ξενοδοχείο «Γκραντ-οτέλ Πράγα» αποτελεί ένα δείγμα από την εποχή εκείνη. Υπάρχει επίσης μικρό μουσείο. Εκτός από τον σιδηρόδρομο, από το χωριό ξεκινά τελεφερίκ, που φθάνει μέχρι την κορυφή Λομνίτσκι στιτ (υψόμετρο 2.633 μέτρα) με ενδιάμεσο σταθμό την ορεινή λιμνούλα Σκαλνάτε Πλεσό (1.751 μ.) και το ομώνυμο Αστεροσκοπείο του Σκαλνάτε Πλεσό (1.786 μ.). Λίγο χαμηλότερα από την Τατράνσκα Λόμνιτσα βρίσκεται και το Αστρονομικό Ινστιτούτο της Σλοβακικής Ακαδημίας Επιστημών.

## Παραπομπές


## Πηγές
* *Podrobný autoatlas - Slovenská Republika*, έκδοση VKÚ, Harmanec Σλοβακίας 1997, ISBN 80-8042-093-9

Κατηγορία:Χωριά της Σλοβακίας
Κατηγορία:Χιονοδρομικά κέντρα
Καλομοίρα Τρικάλων

Η **Καλομοίρα** είναι οικισμός της Θεσσαλίας στην Περιφερειακή Ενότητα Τρικάλων.

## Γεωγραφικά στοιχεία
Η Καλομοίρα βρίσκεται σε υψόμετρο 760 μέτρα σε απόσταση περίπου 51 χλμ. Δ.-ΒΔ. από τα Τρίκαλα και 11 χλμ. Δ.-ΒΔ. από την Καλαμπάκα (έδρα του δήμου). Βόρεια περνάει το Μολακασιώτικο ρέμα, νοτιοανατολικά ο Μηλότοπος ενώ δυτικά είναι το Ματονέρι και πηγές "Εννέα Βρύσες", "Στείρα" και "Φάγκο". Οι κάτοικοί του ασχολούνται με την υλοτομία, κτηνοτροφία, δενδροκαλλιέργεια και μελισσοκομία.

## Διοικητικά - πληθυμιακά στοιχεία
Μετά την ενσωμάτωση της Θεσσαλίας, αναφέρεται επίσημα με το παλιό της όνομα από την τουρκοκρατία ως *Γουδοβάσδα* το 1883 στο ΦΕΚ 126Α - 02/04/1883 να προσαρτάται στον τότε δήμο Καστανέας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1930 μετονομάστηκε σε Καλομοίρα. Σύμφωνα με το πρόγραμμα ''Καλλικράτης'' αποτελεί κοινότητα που υπάγεται στη Δημοτική Ενότητα Καστανιάς του Δήμου Μετεώρων και σύμφωνα με την απογραφή 2011 έχει 259 κατοίκους. Η πορεία του πληθυσμού, μετά τον Β' Παγκόσμιο πόλεμο σύμφωνα με τις απογραφές είναι:

## Εξωτερικοί σύνδεσμοι

* Καλομοίρα, ένα ξεχωριστό χωριό από τον ιστότοπο http://www.gometeora.gr/.
* Καλομοίρα Τρικάλων - Dji Mavic Mini στο https://www.youtube.com/.
* Φωτογραφίες από την Καλομοίρα στον ιστότοπο http://www.vlahoi.net/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Αμπαντία Τσερρέτο

Η **Αμπαντία Τσερρέτο** (ιταλικά: *Abbadia Cerreto*) είναι ιταλικός δήμος στην Επαρχία του Λόντι, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας του Λόντι
Κοντόνιο

Το **Κοντόνιο** (ιταλικά: *Codogno*) είναι μία μικρή πόλη στην Επαρχία του Λόντι, στην περιφέρεια της Λομβαρδίας.

Σύμφωνα με την τελευταία απογραφή, η πόλη Κοντόνιο έχει 15.901 μόνιμους κατοίκους.

Καταλαμβάνει έκταση περίπου 20 τ.χλμ. και έχει μέσο σταθμικό υψόμετρο 58 μέτρα.

## Παραπομπές


Κατηγορία:Δήμοι της Επαρχίας του Λόντι
Νέο Κόμμα Ευημερίας

αριστερά|μικρογραφία
Το **Νέο Κόμμα Ευημερίας** είναι ένα πολιτικό κόμμα σύμφωνα με το Εθνικό Όραμα, το οποίο ιδρύθηκε στις 23 Νοεμβρίου 2018 υπό την ηγεσία του Muhammed Ali Fatih Erbakan και δραστηριοποιείται στην Τουρκία. Σύμφωνα με το καταστατικό του κόμματος, η επίσημη συντομογραφία του είναι «Yeniden Refah». Το σύμβολό του είναι μια ακίδα σε ημισέληνο.

## Παραπομπές


Κατηγορία:Τουρκικά πολιτικά κόμματα
Δρυόπη Μεσσηνίας

Η **Δρυόπη** είναι ένας μικρός παραδοσιακός, μανιάτικος οικισμός, κτισμένος δίπλα στο δρόμο που ενώνει την Καρδαμύλη με τα Κόκκινα Λουριά Λακωνίας, Ανήκει στην περιφέρεια Πελοποννήσου και πιο συγκεκριμένα στην περιφερειακή ενότητα Μεσσηνίας.

Ανήκει στον Δήμο Δυτικής Μάνης που έχει  έδρα την Καρδαμύλη (Τοπική Κοινότητα Καρυοβουνίου, Δημοτική κοινότητα Λεύκτρου).

Η επίσημη ονομασία είναι η Δρυόπη ενώ ως το 1956 ονομαζόταν Πιάλα  και έως το 1997 ανήκε στο Δήμο Λεύκτρου. Παλαιότερα, έως το 1938 υπαγόταν στην επαρχία Οιτύλου του νομού Λακωνίας.

Έχει υψόμετρο 510 μέτρα, και βρίσκεται στις πλαγιές του Ταυγέτου.

Σύμφωνα με την απογραφή πληθυσμού του 2021 είχε 10 κατοίκους.

Στα τέλη το 1980 ο οικισμός είχε ερημώσει αλλά μετά το 2000 σταδιακά άρχισε η επανοίκηση.

Σήμερα (1923) αποτελείτε από μια εναλλακτική κοινότητα νέων κατοίκων, οι οποίοι δεν κατάγονται από την περιοχή αλλά μετοίκισαν σε αυτή. Είναι στην πλειοψηφία τους καλλιτέχνες (ηθοποιοί, μουσικοί, ποιητές, σκηνοθέτες)

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Δυτικής Μάνης
Νάρεντουρμ (άσυλο)

μικρογραφία| Το Νάρεντουρμ
μικρογραφία| Απομεινάρια ενός από τα παλαιότερα αλεξικέραυνα στον κόσμο, στο Νάρεντουρμ
Το **Νάρεντουρμ** (γερμανικά: **Narrenturm)** (*Πύργος των Τρελών*) στη Βιέννη είναι το παλαιότερο κτήριο της ηπειρωτικής Ευρώπης για τη φιλοξενία ατόμων με ψυχιατρικές ασθένειες. Χτισμένο το 1784,  βρίσκεται δίπλα στην τοποθεσία του παλιού Γενικού Νοσοκομείου της Βιέννης και τώρα φιλοξενεί το Ομοσπονδιακό Παθολογικό-Ανατομικό Μουσείο της Βιέννης (Pathologisch-anatomisches Bundesmuseum Wien). Είναι ένα εντυπωσιακό πρώην ψυχιατρικό νοσοκομείο του 18ου αιώνα, που φιλοξενεί πλέον εκθέσεις για τις ασθένειες και την ανατομία και βρίσκεται στην πανεπιστημιούπολη του Πανεπιστημίου της Βιέννης.

## Το κτήριο
Το Νάρεντουρμ κατασκευάστηκε το 1784, κατά τη διάρκεια της βασιλείας του αυτοκράτορα Ιωσήφ Β', από τον Ισιντόρε Κανεβάλε. Αποτελούνταν από ένα πενταόροφο, κυκλικό κτήριο, που έμοιαζε με φρούριο, με 28 δωμάτια και ένα δαχτυλίδι από σχισμένα παράθυρα, καθώς και έναν κεντρικό θάλαμο με προσανατολισμό από βορρά προς νότο. Υπήρχαν συνολικά 139 ατομικά κελιά για τους κρατούμενους. Το κτήριο του Νάρεντουρμ δημιουργήθηκε, επειδή ανακαλύφθηκαν υπόγεια μπουντρούμια, που χρησιμοποιούσαν οι Καπουτσίνοι μοναχοί της Βιέννης για τη στέγαση των ψυχικά ασθενών αδελφών τους. Ένας άλλος παράγοντας ήταν ότι ο Ιωσήφ Β' είχε μάθει για παρόμοια ιδρύματα στη Γαλλία κατά τη διάρκεια των ταξιδιών του εκεί. Η κατασκευή του Νάρεντουρμ δείχνει μια νέα στάση απέναντι στους ψυχικά ασθενείς – άρχισαν να διακρίνονται από την υπόλοιπη κοινωνία και όχι απλώς να ταξινομούνται στη γενική κατηγορία των «φτωχών». Κάθε κελί είχε ισχυρές, καγκελόπορτες καθώς και αλυσίδες για τον περιορισμό των κρατουμένων. 

Μέχρι τα τέλη της δεκαετίας του 1790, ο πύργος είχε καταστεί εντελώς απαρχαιωμένος λόγω των αλλαγών στον τρόπο θεραπείας των ψυχικά ασθενών. Ο Πύργος των Τρελών σταμάτησε να λειτουργεί ως ψυχιατρική μονάδα το 1866 και για κάποιο διάστημα χρησιμοποιήθηκε ως νοσοκομείο. Όταν κατασκευάστηκε για πρώτη φορά, το Νάρεντουρμ είχε ένα αλεξικέραυνο εγκατεστημένο στην κορυφή της οροφής. Εκείνη την εποχή ο Βάτσλαβ Πρόκοπ Ντίβις, ένας κληρικός στο Πριμετίτσε κοντά στο Ζνότζμο, είχε μελετήσει την ανάπτυξη των φυτών και τη θεραπεία με χρήση ηλεκτρικού ρεύματος, δημοσιεύοντας τα ευρήματά του στην ιατρική κοινότητα. 

## Το μουσείο
Ο πύργος φιλοξενεί σήμερα το Ομοσπονδιακό Παθολογικό-Ανατομικό Μουσείο, που ιδρύθηκε από τον Αυτοκράτορα Φραγκίσκο Β' το 1796 ως το "Μουσείο του Παθολογικού-Ανατομικού Ινστιτούτου". Το μουσείο διαθέτει μια συλλογή με περισσότερα από 4000 δείγματα σωματικών ανωμαλιών και παραμορφώσεων, που διατηρούνται σε φορμαλδεΰδη, καθώς και απομιμήσεις τμημάτων του σώματος από κερί παραφίνης. Τα περισσότερα από τα δείγματα αποτελούν αντικείμενο μελέτης (Studiensammlung), και είναι στη διάθεση των ιατρών και νοσηλευτών για  ιατρική εκπαίδευση. Είναι εθνικό μουσείο (*Bundesmuseum*) από το 1974. 

## Παραπομπές

Κατηγορία:Ιατρικά μουσεία
Κατηγορία:Μουσεία στη Βιέννη
Κατηγορία:Σελίδες με μη επιθεωρημένες μεταφράσεις
Πτερία Καππαδοκίας

thumb|400px|<small>'''Τα ερείπια της Πτερίας από το βιβλίο «''Ιστορία Αιγύπτου, Χαλδαίας, Συρίας, Βαβυλωνίας και Ασσυρίας (1903)''»'''</small>
Η **Πτερία** ήταν η πρωτεύουσα των Ασσυρίων στη βόρεια Καππαδοκία. Λέγεται από τον Ηρόδοτο ότι καταλήφθηκε και καταστράφηκε από τον Κροίσο το 547 π.Χ, κάνοντας σκλάβους τους κατοίκους της. Ήταν επίσης ο τόπος της Μάχης της Πτερίας, μιας αναποφάσιστης μάχης μεταξύ του Κύρου του Μεγάλου και του Κροίσου.

Ο Στέφανος ο Βυζάντιος αναφέρει δύο πόλεις με αυτό ή παρόμοιο όνομα: το Πτέριον Μηδίας και την Πτερία Παφλαγονίας, μια πόλη στην επικράτεια της Σινώπης.

Η ακριβής τοποθεσία της Πτερίας είναι άγνωστη. Η ταύτισή της με τα ερείπια που βρίσκονται στην περιοχή του σύγχρονου Μπογάζκιοϊ είναι αβέβαιη. Είναι επίσης πιθανόν να βρίσκεται κοντά στο Κερκενές Νταγ στην Ασιατική Τουρκία. Σύμφωνα με τον Ηρόδοτο, η Πτερία δεν βρισκόταν μακριά από τη Σινώπη, επομένως μια τοποθεσία εγγύτερα του Ευξείνου Πόντου φαίνεται πιθανότερη.

## Παραπομπές


Κατηγορία:Εγκαταλελειμμένοι οικισμοί στην Τουρκία
Άντρο (Ιταλία)

Το **Άντρο** (ιταλικά: *Adro*) είναι ιταλικός δήμος στην Επαρχία της Μπρέσια, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας της Μπρέσια
Καλλιθέα Καλαμπάκας Τρικάλων

Η **Καλλιθέα** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Η Καλλιθέα βρίσκεται προς τα όρια με την Περιφερειακή Ενότητα Γρεβενών, στις νότιες παρυφές του Ορέων Αντιχάσια σε υψόμετρο 630 μέτρων. Απέχει περίπου 29 χιλιόμετρα Β. από τα Τρίκαλα και 20 χιλιόμετρα  ΒΑ. από την Καλαμπάκα (έδρα του δήμου). Μετά την ενσωμάτωση της Θεσσαλίας, αναφέρεται με την παλιά της ονομασία από την Τουρκοκρατία το 1883 ως *Καλύβια Χασάν* στο ΦΕΚ 126Α - 02/04/1883 να προσαρτάται στον τότε δήμο Τυμφαίων. Το 1934 με το ΦΕΚ 395Α - 15/11/1934 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά της διορθώθηκε σε Καλούβια και το 1966 με το ΦΕΚ 259Α - 24/11/1966 μετονομάστηκε σε Καλύβια. Σύμφωνα με το πρόγραμμα ''Καλλικράτης'', αποτελεί κοινότητα που υπάγεται στη Δημοτική Ενότητα Τυμφαίων του Δήμου Μετεώρων και σύμφωνα με την απογραφή 2011 απογράφησαν 50 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές είναι: 

## Σημείωση
Στην ίδια Περιφερειακή Ενότητα αλλά στον Δήμο Πύλης υπάρχει ο συνώνυμος οικισμός Καλλιθέα.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Τρελές Σφαίρες

Οι ***Τρελές Σφαίρες*** (γνωστό και ως *Τρελές Σφαίρες: Από τα Αρχεία της Αστυνομίας*, αγγλικά: *The Naked Gun: From the Files of Police Squad!*) είναι  αμερικανική αστυνομική 
κωμωδία του 1988 σε σκηνοθεσία Ντέιβιντ Ζούκερ, και διανομή από την Paramount Pictures. Πρωταγωνιστούν οι Λέσλι Νίλσεν, Πρισίλα Πρίσλεϋ, Ρικάρντο Μονταλμπάν, Τζορτζ Κένεντι, και Ο. Τζ. Σίμπσον. Βασίζεται στον χαρακτήρα του Νίλσεν στην σειρά *Police Squad!*, και λειτουργεί ως συνέχεια της.

Οι *Τρελές Σφαίρες* κυκλοφόρησαν στις 2 Δεκεμβρίου του 1988 και ήταν κριτική και εισπρακτική επιτυχία. Ακολούθησαν δύο συνέχειες: *[[Τρελές Σφαίρες 2½: Η Μυρωδιά του Φόβου]]* (1991) και *[[Τρελές Σφαίρες 33⅓: Η Τελευταία Προσβολή]]* (1994).

## Παραπομπές


## Εξωτερικοί σύνδεσμοι
*

Κατηγορία:Ταινίες του 1988
Κατηγορία:Παρωδία (ταινίες)
Κατηγορία:Αμερικανικές κωμικές ταινίες
Κατηγορία:Ταινίες γυρισμένες στο Λος Άντζελες
Κατηγορία:Αμερικανικές ταινίες της δεκαετίας 1980
Σοκόμπα

Το **Σοκόμπα** () είναι αδρανές στρωματοηφαίστειο, το οποίο βρίσκεται στα σύνορα μεταξύ της περιφέρειας Αντοφαγάστα στη Χιλή και της επαρχίας Σάλτα στην Αργεντινή (νομός Λος Άνδες).

Το υψόμετρο του είναι 6.051 μέτρα.

## Ιστορία
Το ηφαίστειο Σοκόμπα προκάλεσε μεγάλες κατολισθήσεις πριν από περίπου 7.200 χρόνια. Κατά τη διάρκεια μιας βίαιης πλίνειας έκρηξης, ολόκληρο το βορειοδυτικό του τέταρτο εξερράγη και εξαπλώθηκε λοξά στο έδαφος της Χιλής. Μάζες βράχων κατέρρευσαν και ολίσθησαν πάνω από 34 χιλιόμετρα από το σημείο εκκίνησής τους.

Η ποσότητα του υλικού που κατέρρευσε και διασκορπίστηκε έφτασε τα 50 κυβικά χιλιόμετρα. Σήμερα το ηφαίστειο έχει το σχήμα μιας σφήνας με νοτιοανατολικό προσανατολισμό. Είναι γνωστό ως το αμφιθέατρο Σοκόμπα.

Το ηφαίστειο δεσπόζει στο Πάσο Σόκομπα, καθώς και ο σιδηρόδρομος και ο μικρός δρόμος που περνάει κατά μήκος του.
[αριστερά|μικρογραφία|Μακρινή θέα από τη Χιλή ([Σαλάρ ντε Ατακάμα) των ηφαιστείων Πουλάρ (αριστερά), Παχονάλες (κέντρο αριστερά) και Σοκόμπα (δεξιά).]]
## Παραπομπές


Κατηγορία:Βουνά της Αργεντινής
Κατηγορία:Βουνά της Χιλής
Κατηγορία:Ηφαίστεια της Αργεντινής
Κατηγορία:Ηφαίστεια της Χιλής
Νουράγκι

Τα **Νουράγκι** ή **Νουράγκ** ήταν τύπος αρχαίου Μεγαλιθικού Κτιρίου στην προϊστορική Σαρδηνία την εποχή που ανθούσε ο Νουραγικός πολιτισμός (1900 π.Χ. - 730 π.Χ.). Στην Σαρδηνία βρέθηκαν σήμερα πάνω από 7.000 Νουράγκι ενώ οι αρχαιολόγοι εκτιμούν ότι ο συνολικός τους αριθμός ήταν μεγαλύτερος από 10.000. Σύμφωνα με το Oxford English Dictionary η ετυμολογία του ονόματος είναι *"αμφισβητούμενη και αβέβαιη"*, σχετίζεται με την τοποθεσία της Σαρδηνίας Νούρρα και με το Σαρδηνιακό *"Νούρρα"* που μεταφράζεται ως *"σωροί από πέτρες"*. Μια προσπάθεια να συνδεθεί στα Σημιτικά με την Αραβική λέξη λέξη *"Νουρ"* που σημαίνει *"φωτιά"* έχει απορριφθεί. Η Λατινική λέξη *"Μούρου"* που σημαίνει *"τοίχος"* είναι πιο πιθανή αλλά δεν έχει επιβεβαιωθεί. Μια ετυμολογική θεωρία προτείνει την πρωτο-Βασκική ρίζα *"Νουρ"* που σημαίνει *"λίθος"* και την κατάληξη *"αγκί"* που στην 
Παλαιοσαρδηνική γλώσσα υποδηλώνει τον πληθυντικό. Η κατάληξη αυτή υπάρχει σε όλες τις Ινδοευρωπαϊκές γλώσσες τόσο στην Λατινική γλώσσα όσο και στην Ελληνική γλώσσα. Άλλη μια πιθανή εξήγηση το σχετίζει με τον μυθολογικό ήρωα της Ιβηρίας Νώραξ, το όνομα του έχει Ινδο-Ευρωπαική ρίζα. Τα περισσότερα Νουράγκι δεν βρίσκονται μακριά από τις πεδιάδες με τις Αλλούβιες αποθέσεις, σχηματίζουν έναν κυκλικό πύργο από πέτρα με οροφή που φαίνεται εσωτερικά ως Θολοειδής. Η κατασκευή του τοίχου έγινε σε τρία στρώματα, το εξωτερικό από μεγάλες πέτρες, το εσωτερικό από μικρότερες και ένα ενδιάμεσο με βότσαλα που δημιουργεί μια στυγερή κατασκευή. Το ύψος του Νουράγκι είναι συνήθως στα 20 μέτρα αλλά σε ορισμένες περιπτώσεις φτάνει μέχρι τα 30.

## Παραπομπές



## Πηγές

*Dyson Stephen L., Rowland Robert J. (2007). Shepherds, sailors, & conquerors - Archeology and History in Sardinia from the Stone Age to the Middle Ages. Philadelphia: University of Pennsylvania, Museum of Archeology and Anthropology. 
*Giovanni Lilliu, I nuraghi. Torri preistoriche della Sardegna, Nuoro, Edizioni Ilisso, 2005.
*Lilliu, Giovanni (2004). La civiltà dei Sardi. Dal Paleolitico all'età dei nuraghi (in Italian). Edizioni il Maestrale. 
*Paolo Melis, Civiltà Nuragica, Sassari, Delfino editore, 2003.
*Giovanni Ugas, L'alba dei Nuraghi, Cagliari, Fabula, 2005. 
*Ugas, Giovanni (2016). Shardana e Sardegna : i popoli del mare, gli alleati del Nordafrica e la fine dei Grandi Regni (XV-XII secolo a.C.) (in Italian). Cagliari: Edizioni della Torre.

Κατηγορία:Κτίρια και κατασκευές στη Σαρδηνία
Μαρτσέλοβα

Η **Μαρτσέλοβα** (σλοβακ. *Marcelová*, ουγγρ. *Marcelháza*) είναι χωριό και δήμος της Σλοβακίας, στα νοτιότερα όρια της χώρας, στην Περιφέρεια της Νίτρα. Ο πληθυσμός του δήμου είναι περίπου 3.825 κάτοικοι.

## Γεωγραφία
Το χωριό είναι κτισμένο σε υψόμετρο 112 μέτρα πάνω από την επιφάνεια της θάλασσας, σε γεωγραφικές συντεταγμένες 47°47΄53΄΄ Βόρειο πλάτος και 20°16΄46΄΄ Ανατολικό μήκος. Απέχει μόλις 4 έως 6 χιλιόμετρα από τον ποταμό Δούναβη και τα σύνορα με την Ουγγαρία. Ο δήμος έχει έκταση 35,75&nbsp;τετραγωνικά χιλιόμετρα. 

## Ιστορία
Τον 9ο αιώνα μ.Χ. η περιοχή του δήμου προσαρτήθηκε στο Βασίλειο της Ουγγαρίας. Το χωριό αναφέρεται σε ιστορικά αρχεία για πρώτη φορά το έτος 1245 ή κατά τη γνώμη άλλων το 1353. Μετά τη διάλυση του αυστροουγγρικού στρατού τον Νοέμβριο του 1918, η περιοχή καταλήφθηκε από στρατεύματα της Τσεχοσλοβακίας, χώρα στην οποία παραχωρήθηκε επισήμως λίγο αργότερα με τη Συνθήκη του Τριανόν. Από το 1938 μέχρι το 1945 η Μαρτσέλοβα απετέλεσε και πάλι έδαφος της Ουγγαρίας. Από το 1945 μέχρι το «Βελούδινο διαζύγιο» ήταν και πάλι μέρος της Τσεχοσλοβακίας, ενώ από τότε ανήκει στη Σλοβακία.

## Δημογραφία

## Βίος και άνθρωποι
Εθνοτικά ο πληθυσμός της Μαρτσέλοβα αποτελείται κατά 88% από Ούγγρους, 10% από Σλοβάκους και 2% από Ρομά. Το χωριό διαθέτει δημοτική βιβλιοθήκη και γήπεδο ποδοσφαίρου.

## Παραπομπές


## Πηγές
* *Podrobný autoatlas - Slovenská Republika*, έκδοση VKÚ, Harmanec Σλοβακίας 1997, ISBN 80-8042-093-9

Κατηγορία:Χωριά της Σλοβακίας
Χριστοδουλίδης

Το ελληνικό επώνυμο **Χριστοδουλίδης**, που ετυμολογικώς σημαίνει τον γιο ή απόγονο του Χριστόδουλου, μπορεί να αναφέρεται σε κάποιο από τα παρακάτω πρόσωπα:

* Γιώργος Χριστοδουλίδης (20ός αι.), ποδοσφαιριστής του Άρη Θεσσαλονίκης
* Γιώργος Χριστοδουλίδης (γενν. 1968), Κύπριος ποιητής και δημοσιογράφος
* Δώρος Χριστοδουλίδης (γενν. 1946), Κύπριος βουλευτής και καρδιολόγος
* Ιωάννης Χριστοδουλίδης (1910-;), πολιτικός μηχανικός, πρόεδρος του ΤΕΕ, που εκτέλεσε πολλά δημόσια έργα (π.χ. αεροδρόμια Θεσσαλονίκης και Νέας Αγχιάλου)
* Κώστας Χριστοδουλίδης (1920-2011), Κύπριος βουλευτής
* Μιχαήλ Χριστοδουλίδης (19ος αι.), δήμαρχος Πάφου
* Νίκος Χριστοδουλίδης (γενν. 1973), Πρόεδρος της Κυπριακής Δημοκρατίας
* Τάκης Χριστοδουλίδης (20ός αι.), Κύπριος ποδοσφαιριστής

## Δείτε επίσης
* Χριστοδουλίδου
Σακελλαρίδης

Το ελληνικό επώνυμο **Σακελλαρίδης**, που ετυμολογικώς σημαίνει τον γιο ή απόγονο κάποιου σακελλάριου, μπορεί να αναφέρεται σε κάποιο από τα παρακάτω πρόσωπα:

* Ακίλες Σακελλαρίδης (20ός αι.), Ελληνοαμερικανός καθηγητής του Διεθνούς δικαίου
* Γαβριήλ Σακελλαρίδης (γενν. 1980), οικονομολόγος και πολιτικός
* Μητροπολίτης Ελευθερουπόλεως Γερμανός Σακελλαρίδης (1875-1917), εθνομάρτυρας ιεράρχης
* Θεόφραστος Σακελλαρίδης (1883-1950), συνθέτης, από τους κορυφαίους της ελληνικής οπερέτας
* Ιωάννης Σακελλαρίδης (1845-1933), μεγάλος βαμβακοκαλλιεργητής που ανέπτυξε την κορυφαία ομώνυμη ποικιλία αιγυπτιακού βαμβακιού («σακέλ»)
* Ιωάννης Σακελλαρίδης (1853-1938), καθηγητής της εκκλησιαστικής μουσικής και υμνωδός, πατέρας του Θεόφραστου
* Κωνσταντίνος Σακελλαρίδης (20ός αι.), λόγιος που ασχολήθηκε με τη λαογραφία της Νισύρου και το νισυριακό δημοτικό τραγούδι
* Νίκος Σακελλαρίδης (γενν. 1970), ποδοσφαιριστής
* Παύλος Σακελλαρίδης (1920-2000), χημικός, καθηγητής στο Ε.Μ.Π. και ακαδημαϊκός
* Στράτος Σακελλαρίδης (γενν. 1942), ποδοσφαιριστής
* Χρήστος Σακελλαρίδης (α΄ μισό 20ού αι.), βουλευτής Καλαμπάκας

## Δείτε επίσης
* Σακελλαρίου
* Σακελλαρόπουλος
Νικολοπούλου

Το ελληνικό επώνυμο **Νικολοπούλου** μπορεί να αναφέρεται σε κάποιο από τα παρακάτω πρόσωπα:

* Αγγελική Νικολοπούλου (γενν. 1991), καλαθοσφαιρίστρια
* Βιβή Νικολοπούλου, σεναριογράφος
* Γιάννα Νικολοπούλου, ηθοποιός
* Ειρήνη Νικολοπούλου (γενν. 1958), δημοσιογράφος της τηλεοράσεως
* Ελένη Κοντοσταύλου - Νικολοπούλου (1902-1963), Γαλλίδα αθλήτρια της αντισφαιρίσεως με ελληνική καταγωγή

## Δείτε επίσης
* Νικολόπουλος
Φολκούσοβα

Η **Φολκούσοβα** (σλοβακ. *Folkušová*, ουγγρ. *Folkusfalva*)  είναι χωριό και δήμος της Σλοβακίας στα βόρεια της χώρας, στην Περιφέρεια της Ζίλινα. Ο πληθυσμός του δήμου ήταν 126 κάτοικοι το 2021. Το χωριό αναφέρεται για πρώτη φορά στα ιστορικά αρχεία το 1331.

Το μεσοσταθμικό υψόμετρο του δήμου, ο οποίος καλύπτει έκταση 6,014 τετραγωνικά χιλιόμετρα, είναι 520 μέτρα πάνω από την επιφάνεια της θάλασσας. Το χωριό είναι κτισμένο στους δυτικούς πρόποδες του μικρού βουνού Κόζια Σκάλα. Οι γεωγραφικές συντεταγμένες της Φολκούσοβα είναι 48°58΄ Βόρειο πλάτος και 18°57΄ Ανατολικό μήκος. Ο οικισμός βρίσκεται σε οδική απόσταση 18,5 χιλιομέτρων (νοτίως) από την πόλη Μάρτιν, στο διαμέρισμα της οποίας υπάγεται. Από αιώνες το μικρό αυτό χωριό είχε δύο ενορίες διαφορετικών δογμάτων: μία Ρωμαιοκαθολική και μία Λουθηρανική.

## Δημογραφία

## Παραπομπές


## Πηγές
* *Podrobný autoatlas - Slovenská Republika*, έκδοση VKÚ, Harmanec Σλοβακίας 1997, ISBN 80-8042-093-9

## Εξωτερικοί σύνδεσμοι
* of living people in Folkusova

Φολκουσοβα
Νικολόπουλος

Το ελληνικό επώνυμο **Νικολόπουλος**, που ετυμολογικώς σημαίνει «γιος του Νικολάου», μπορεί να αναφέρεται σε κάποιο από τα παρακάτω πρόσωπα:

* Αλέξανδρος Νικολόπουλος (γενν. 1875), Ολυμπιονίκης στην άρση βαρών το 1896
* Αλέξιος Νικολόπουλος, αγωνιστής στην Επανάσταση του 1821
* Αντώνιος Νικολόπουλος, αγωνιστής στην Επανάσταση του 1821
* Αργύριος Νικολόπουλος (γενν. 1900), διοικητής του ΙΚΑ
* Βασίλειος Νικολόπουλος (1816-1887), βουλευτής και υπουργός σε αρκετά υπουργεία
* Ιωάννης Νικολόπουλος (γενν. 1796), αγωνιστής στην Επανάσταση του 1821
* Ιωάννης Νικολόπουλος (1879-1930), πρόεδρος του Ελεγκτικού Συνεδρίου
* Κωνσταντίνος Νικολόπουλος (1786-1841), συγγραφέας, φιλόλογος και μουσικοσυνθέτης
* Κωνσταντίνος Στ. Νικολόπουλος (1890-1972), αθλητής της ξιφασκίας, δικηγόρος, υφυπουργός και δήμαρχος Αθηναίων
* Κώστας Π. Νικολόπουλος (γενν. 1952), τραγουδοποιός και συνθέτης
* Κώστας Σπ. Νικολόπουλος (1922-1998), δημοσιογράφος και νομικός, εκδότης της εφημερίδας *`Εθνος*
* Νίκος Νικολόπουλος (γενν. 1958), βουλευτής Αχαΐας και Πρόεδρος του Χριστιανοδημοκρατικού Κόμματος Ελλάδος
* Παναγιώτης Νικολόπουλος ονοματεπώνυμο διάφορων προσώπων
* Πέτρος Νικολόπουλος (1898-1986), αντιστράτηγος και υφυπουργός
* Σπυρίδων Νικολόπουλος (1884-1938), δημοσιογράφος και συγγραφέας, ιδρυτής της εφημερίδας *`Εθνος*
* Σταμάτης Νικολόπουλος, Ολυμπιονίκης της ποδηλασίας το 1896
* Χρήστος Νικολόπουλος (γενν. 1947), μουσικοσυνθέτης, δεξιοτέχνης του μπουζουκιού

## Δείτε επίσης
* Νικολοπούλου
Αμπιατεγκράσσο

Το **Αμπιατεγκράσσο** (ιταλικά: *Abbiategrasso*) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.

## Παραπομπές


Κατηγορία:Δήμοι της Μητροπολιτικής Πόλεως του Μιλάνου
Ναρούτο η ταινία: Η σύγκρουση των νίντζα στη γη του χιονιού

Το ***Ναρούτο η ταινία: Η σύγκρουση των νίντζα  στη γη του χιονιού*** (Naruto the Movie: Ninja Clash in the Land of Snow) είναι μια ταινία δράσης φαντασίας άνιμε του 2004 βασισμένη στο manga του Masashi Kishimoto κι το άνιμε του Naruto .

## Πλοκή
Ο Naruto Uzumaki, ο Sasuke Uchiha και η Sakura Haruno παρακολουθούν μια ταινία με πρωταγωνίστρια την Yukie Fujikaze, σε έναν τοπικό κινηματογράφο. Ο Kakashi Hatake τους ανακοινώνει ότι η αποστολή τους είναι να προστατέψουν την Yukie Fujikaze κατά την διάρκεια της παραγωγής της τελευταίας της ταινίας.Τα πράγματα γίνονται άσχημα όταν ο Doto Kazahana στέλνει τον Nadare Roga μαζί με μία ομάδα νίντζα να απαγάγουν την Yukie.Ποια είναι η σύνδεση της Yukie με την γη του χιονιού;Γιατί την απειλεί ο Doto Kazahana;Θα μπορέσει η ομάδα 7 να προστατέψει την Yukie;

## Χαρακτήρες

* Νάρουτο Ουζουμάκι (αγγλική μεταγλώττιση:Μέιλ Φλάναγκαν)
* Σάσκε Ουτσίχα (αγγλική μεταγλώττιση:Γιούρι Λογοένθαλ)
* Σάκουρα Χαρούνο (αγγλική μεταγλώττιση:Κέιτ Χίγκινς)
* Κακάσι Χάτακε (αγγλική μεταγλώττιση:Ντέιβ Βίτενμπεργκ)
* Γιούκιε Φουτζικάζε (αγγλική μεταγλώττιση:Κάρι Γουόλγκρεν)

## Έσοδα
Η ταινία κυκλοφόρησε αρχικά στην Ιαπωνία στις 21 Αυγούστου του 2004. Αργότερα κυκλοφόρησε σε DVD στις 28 Απριλίου 2005.

Η ταινία κυκλοφόρησε σε 160 κινηματογραφικές αίθουσες στις Ηνωμένες Πολιτείες ως μονοήμερη προβολή στις 6 Ιουνίου του 2007 χάρη στην Fathom Events .   Πενήντα θέατρα στον Καναδά θα έβλεπαν μια μονοήμερη προβολή στις 23 Ιουνίου του 2007. 

Η Madman Entertainment έκανε μια ειδική μονοήμερη κυκλοφορία στην Αυστραλία στις 14 Οκτωβρίου 2007.  Το 2007, η ταινία προβλήθηκε στο Φεστιβάλ Fantasia και στο Βρετανικό Μουσείο .   Η ταινία απέσπασε 11.141.307 δολάρια. 

Στις Ηνωμένες Πολιτείες, η ταινία προβλήθηκε στο Cartoon Network στις 8 Σεπτεμβρίου του 2007.

Στις 13 Νοεμβρίου 2007, κυκλοφόρησε μια ειδική έκδοση με τρεις δίσκους της ταινίας. Έχει πολλά έξτρα και χαρακτηριστικά που το τυπικό DVD, δεν περιλάμβανε. Περιλαμβάνει το δεκάλεπτο μικρού μήκους "Konoha Annual Sports Festival" που προβλήθηκε αρχικά με την ιαπωνική κυκλοφορία της ταινίας, το πλήρες soundtrack της ταινίας, ντοκιμαντέρ της αμερικανικής ηχογράφησης φωνής της ταινίας, καρτ ποστάλ της κινηματογραφικής τέχνης και πολλά άλλα.

Η ταινία έλαβε θετικές κριτικές.

## Παραπομπές


Κατηγορία:Ιαπωνικές ταινίες δράσης
Κατηγορία:Ταινίες του 2004
Κατηγορία:Ταινίες κινουμένων σχεδίων του 2004
Κατηγορία:Λήμματα που περιέχουν κείμενο στα ιαπωνικά
Καμβουνιακός Α.Ο. Δεσκάτης

Ο **Καμβουνιακός Αθλητικός Όμιλος Δεσκάτης** ήταν αθλητικός σύλλογος που έδρευε στη Δεσκάτη του νομού Γρεβενών. Επίσημο έτος ίδρυσής του ήταν το 1969 και δραστηριοποιούταν στο άθλημα του ποδοσφαίρου. Στο έμβλημά του αποτυπώνονταν τα Καμβούνια όρη από τα οποία ήταν εμπνευσμένη και η ονομασία του συλλόγου.

Έδρα της ομάδας ήταν το Δημοτικό Στάδιο Δεσκάτης.

## Ιστορία
Προέκυψε το 1969 έπειτα από μετονομασία του παλαιότερου σωματείου «Άρης Δεσκάτης» που προϋπήρχε απο το 1935. Ξεκίνησε την αγωνιστική του πορεία από τα πρωταθλήματα της Ε.Π.Σ. Βορειοδυτικής Μακεδονίας την αγωνιστική περίοδο 1972-73 και αποτέλεσε ιδρυτικό σωματείο της Ε.Π.Σ. Γρεβενών.

Τις αγωνιστικές περιόδους 1983-84, 1985-86, 1986-87, 1990-91, 1997-98, 2005-06, 2007-08 και 2008-09 αγωνίστηκε στην Δ΄ Εθνική και την αγωνιστική περίοδο 2012-13 ως πρωταθλητής Ε.Π.Σ. Γρεβενών συμμετείχε στο ειδικό πρωτάθλημα ανόδου με διεκδικώντας την άνοδο στην Γ΄ Εθνική, χωρίς όμως επιτυχία.

## Τίτλοι – Διακρίσεις
### Τίτλοι
* 7 Πρωταθλήματα Α΄ Κατηγορίας Ε.Π.Σ. Γρεβενών:
** 1984-85, 1987-88, 1989-90, 1996-97, 2004-05, 2006-07, 2012-13
* 1 Πρωτάθλημα Α΄ Κατηγορίας Ε.Π.Σ. Βορειοδυτικής Μακεδονίας:
** 1982-83
* 2 Κύπελλα Ε.Π.Σ. Γρεβενών:
** 2004-05, 2008-09

### Διακρίσεις
* Φιναλίστ Κυπέλλου Ε.Π.Σ. Γρεβενών:
** 1984-85, 1990-91, 1997-98, 2006-07, 2012-13, 2014-15

### Διάλυση του Καμβουνιακού και ίδρυση του Α.Ο. Δεσκάτης.
Το καλοκαίρι του 2022 ο Καμβουνιακός όπως και όλες οι ομάδες που ανήκουν στην δύναμη της Ε.Π.Σ. Γρεβενών , πλην του Πυρσού Γρεβενών και του Α.Σ. Νεοχωρίου , αυτοδιαλύθηκαν αφού καμία τους δεν είχε καταφέρει να συγκεντρώσει τα απαιτούμενα χρήματα για να εγγραφεί στο ειδικό μητρώο αθλητισμού της Γ.Γ.Α. που αποτελεί πλέον απαραίτητη προϋπόθεση για την ίδρυση ή την συνέχιση της δράσης των αθλητικών σωματείων στην Ελλάδα. 

Ως λύση προκρίθηκε η ίδρυση νέων ελεύθερων από τα χρέη και τις γραφειοκρατικές ανομίες συλλόγων σε όλο τον Νομό των Γρεβενών. Ανάμεσα στις νέες ομάδες που ιδρύθηκαν ήταν και ο **Α.Ο. Δεσκάτης** ο οποίος από τότε είναι ο εκπρόσωπος της Δεσκάτης στο ποδόσφαιρο των Γρεβενών.

## Παραπομπές


## Πηγές
* Δημητρίου Λαβού, *Μισός αιώνας Καμβουνιακός 1972-2022*

## Εξωτερικοί σύνδεσμοι
* Επίσημη σελίδα Facebook

Κατηγορία:Αθλητικοί σύλλογοι Γρεβενών
Κατηγορία:Ιδρύσεις αθλητικών συλλόγων το 1969
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1969
Κοντοσούβλι

Το **κοντοσούβλι** είναι ελληνικό πιάτο το οποίο αποτελεί μια παραλλαγή του σουβλακιού. Το πιάτο αυτό ψήνεται συνήθως το Πάσχα. Τα κομμάτια του κρέατος πρέπει να είναι κομμένα μεγάλα, περίπου τρία έως πέντε εκατοστά. Ιδανικό μέγεθος θεωρείται πάντως τα 8 εκατοστά.

Το κοντοσούβλι, είναι ένα πιάτο το οποίο μπορεί να ψηθεί σε ψησταριά ή στο φούρνο. Όταν ψήνεται σε ψησταριά, τότε τοποθετούνται σε βέργες κομμάτια κρέατος (συνήθως χοιρινού) και λαχανικών, εναλλάξ. Η προέλευση του εδέσματος ανάγεται στην ομηρική εποχή.

Το κοντοσούβλι, τον Φεβρουάριο του 2025, κατατάχθηκε πρώτο στη λίστα του Taste Atlas με τα καλύτερα χοιρινά πιάτα, χάρη στη ποιότητα της γεύσης του και στον αυθεντικό τρόπο προετοιμασίας του.

## Παραπομπές


## Εξωτερικοί σύνδεσμοι
* 

Κατηγορία:Ελληνική κουζίνα
Κατηγορία:Κρέας
Αλμπουτσάνο

Το **Αλμπουτσάνο** (ιταλικά: *Albuzzano*) είναι ιταλικός δήμος στην Επαρχία της Παβίας, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας της Παβίας
Δήμητρα Καραπέτσα

Η **Δήμητρα Καραπέτσα** (Σέρρες, 2 Ιανουαρίου 2000) είναι Ελληνίδα επαγγελματίας ποδοσφαιρίστρια που αγωνίζεται ως σέντερ μπακ για την κυπριακή ομάδα της Α' Κατηγορίας Άρης Λεμεσού και την Εθνική Ελλάδας Γυναικών. Στο παρελθόν έπαιξε στις Αμαζόνες Δράμας και στον ΠΑΟΚ. Κατάγεται από τα Νέα Κερδύλια Σερρών.

## Διακρίσεις

### [[Α.Σ. Αμαζόνες Δράμας|Αμαζόνες Δράμας]]

* Κύπελο γυναικών Ελλάδος (φιναλίστ 2016)

#### [[Π.Α.Ο.Κ. (ποδόσφαιρο γυναικών)|ΠΑΟΚ]]

* Πρωτάθλημα ποδοσφαίρου γυναικών Ελλάδας (2019, 2020, 2021)

#### Ατομικά
* PASP Best Women's 11: 2021/22
* PASP Best Women's 11: 2022/23

## Παραπομπές


## Εξωτερικοί σύνδεσμοι
* UEFA Δήμητρα Καραπέτσα

Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες Εθνικής Ελλάδας
Κατηγορία:Σελίδες με μη επιθεωρημένες μεταφράσεις
Κατηγορία:Ποδοσφαιρίστριες ΠΑΟΚ
Τρελές Σφαίρες 2½: Η Μυρωδιά του Φόβου

Οι ***Τρελές Σφαίρες 2½: Η Μυρωδιά του Φόβου*** (πρωτότυπος αγγλικός τίτλος: *The Naked Gun 2½: The Smell of Fear*) είναι μια Αμερικανική κωμική ταινία εγκλήματος του 1991 σε σκηνοθεσία και σενάριο από τον Ντέιβιντ Ζούκερ. Ως συνέχεια του *[[Τρελές Σφαίρες]]* (1988), πρωταγωνιστούν οι Λέσλι Νίλσεν, Πρισίλα Πρίσλεϋ, Ο. Τζ. Σίμπσον, Τζορτζ Κένεντι, Ρόμπερτ Γκουλέτ και Ρίτσαρντ Γκρίφιθς.

Κυκλοφόρησε στις 28 Ιουνίου του 1991 και παρόλο που έλαβε μεικτά σχόλια από τους κριτικούς, ήταν εισπρακτική επιτυχία. Μια συνέχεια, *[[Τρελές Σφαίρες 33⅓: Η Τελευταία Προσβολή]]*, κυκλοφόρησε το 1994.

## Παραπομπές


## Εξωτερικοί σύνδεσμοι

*  στην IMDb

Κατηγορία:Ταινίες του 1991
Κατηγορία:Κωμικές ταινίες
Κατηγορία:Ταινίες σίκουελ
Κατηγορία:Ταινίες παραγωγής Paramount Pictures
Κατηγορία:Αμερικανικές ταινίες της δεκαετίας 1990
Μπογάζλιγιαν

Το **Μπογάζλιγιαν** (τουρκικά: Boğazlıyan, αρμενικά: Պողազլյան ***Πογαζλιάν***) είναι πόλη και διαμέρισμα της επαρχίας Ιοζκάτης στην Περιοχή Κεντρικής Ανατολίας της Τουρκίας. Γειτονικά διαμερίσματα είναι η Σαρίκαγια στα βόρεια, το Γενιφακιλί στα δυτικά, το Τσαντίρ και το Τσαγιραλάν στα ανατολικά.  Σύμφωνα με την απογραφή του 2000, ο πληθυσμός του διαμερίσματος ήταν 67.184 κάτοικοι, από τους οποίους, οι 29.719 ζούσαν στην πόλη Μπογάζλιγιαν.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τουρκίας
Κάνγκαλ

Η **Κάνγκαλ** (τουρκικά: Kangal) είναι κωμόπολη και διαμέρισμα της επαρχίας Σεβάστειας στην Περιοχή Κεντρικής Ανατολίας στην Τουρκία. Σημερινός της δήμαρχος είναι ο Αχμέτ Κιουρσάντ Απαϋντίν από το ακροδεξιό Κόμμα Μεγάλης Ενότητας (BBP). Ως Καϊμακάμης διορίστηκε ο Ερίντς Ντερίρ.

Η κωμόπολη κατοικείται από Σουνίτες Κούρδους και Σουνίτες Τούρκους. Στο διαμέρισμα ζουν επίσης Κούρδοι Αλεβίτες και Τούρκοι Αλεβίτες.

## Παραπομπές


Κατηγορία:Πόλεις της Τουρκίας
Καλλιθέα Πύλης Τρικάλων

Η **Καλλιθέα** Πύλης ή Πινδέων είναι οικισμός του Δήμου Πύλης στη Θεσσαλία και την Περιφερειακή Ενότητα Τρικάλων, η οποία βρίσκεται στις νοτιοανατολικές πλαγιές του όρους Λουπάτα (της οροσειράς Νοτίου Πίνδου) σε υψόμετρο 1.170 μέτρα. Απέχει περίπου 43 χλμ. Β. από τα Τρίκαλα, 23 χλμ. Δ. από την Πύλη (έδρα του δήμου) και 6 χλμ. ΒΑ. από τα Στουρναραίικα (θεωρείται συνοικισμός τους). Αναφέρεται ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Στουρναραίικων του δήμου Πυνδαίων. Σύμφωνα με το πρόγραμμα ''Καλλικράτης'' ανήκει στην κοινότητα Στουρναραίικων που υπάγεται στη Δημοτική Ενότητα Πινδαίων του Δήμου Μετεώρων και σύμφωνα με την απογραφή 2011 απογράφησαν 59 κάτοικοι ενώ με αυτήν του 2001 ήταν 83.

## Σημείωση
Στην ίδια Περιφερειακή Ενότητα αλλά στον Δήμο Μετεώρων υπάρχει ο συνώνυμος οικισμός Καλλιθέα.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Μνημείο του Νικόλαου Κοπέρνικου (Σικάγο)

Το **Μνημείο του Νικόλαου Κοπέρνικου** είναι υπαίθριο μνημείο που απεικονίζει το Νικόλαο Κοπέρνικο, τοποθετημένο στο Πλανητάριο Άντλερ του Σικάγο, στην πολιτεία του Ιλινόι των ΗΠΑ. Το αντίγραφο του Μπρονίσουαφ Κονιούσι του αρχικού γλυπτού του Μπέρτελ Θόρβαλντσεν του 1830 στη Βαρσοβία της Πολωνίας, δημιουργήθηκε, εγκαταστάθηκε και αφιερώθηκε το 1973. Το Πλανητάριο Άντλερ έστησε το μνημείο για να τιμήσει την 500η επέτειο από τη γέννηση του Κοπέρνικου.

## Παραπομπές


Νικολαου Κοπερνικου Μνημειο
Κατηγορία:Πολιτιστικές απεικονίσεις του Νικόλαου Κοπέρνικου
Νικολαου Κοπερνικου Μνημειο
Νικολαου Κοπερνικου Μνημειο Σικαγο
Εθνικό Θέατρο της Βαρσοβίας

[μικρογραφία|321x321εσ| Έργο παρουσία του Βασιλιά [Στανίσουαφ Αύγουστος Πονιατόφσκι|Στανίσουαφ Αυγούστου, 1790. Ο πίνακας απεικονίζει το εσωτερικό του πρώτου Εθνικού Θεάτρου στη Βαρσοβία, που βρισκόταν στην Πλατεία Κρασίνσκι.]]
Το **Εθνικό Θέατρο** (πολωνικά: Teatr Narodowy) είναι θέατρο στη Βαρσοβία της Πολωνίας. Ιδρύθηκε το 1765, κατά τη διάρκεια του Πολωνικού Διαφωτισμού, από τον μονάρχη της χώρας, Στανίσουαφ Αύγουστο Πονιατόφσκι. Το θέατρο μοιράζεται το συγκρότημα του Μεγάλου Θεάτρου στην Πλατεία Θεάτρου στη Βαρσοβία με έναν άλλο εθνικό χώρο, την Εθνική Όπερα της Πολωνίας.

## Ιστορία
Η Όπερα μεταφέρθηκε στην Πολωνία από τον μελλοντικό Βασιλιά Βλαδίσλαο Δ΄ της Πολωνίας μέσα σε είκοσι χρόνια από τις πρώτες παρουσιάσεις της όπερας στη Φλωρεντία. Το 1628 κάλεσε την πρώτη ιταλική ομάδα όπερας στη Βαρσοβία. Όταν ανέβηκε στον πολωνικό θρόνο το 1632, έχτισε ένα θέατρο στο κάστρο του και εκεί παρήχθησαν τακτικές παραστάσεις όπερας από μια ιταλική εταιρεία σε σκηνοθεσία Μάρκο Σκάκι.

Η πρώτη δημόσια όπερα-θέατρο στην Πολωνία, η *Operalnia* στη Βαρσοβία, άνοιξε στις 3 Ιουλίου 1748. Βρισκόταν στο Σαξονικό Κήπο (στη σημερινή διασταύρωση της οδού *Marszałkowska* με την οδό *Królewska*) και λειτουργούσε υπό βασιλική αιγίδα. Το κτίριο της *Operalnia* ανεγέρθηκε το 1725 με πρωτοβουλία του Αυγούστου Β΄, με κόστος 5000 δουκάτα, ως ορθογώνια κατασκευή χωρισμένη σε τρία μέρη.

Το Εθνικό Θέατρο ιδρύθηκε το 1765, κατά τη διάρκεια του Πολωνικού Διαφωτισμού, από τον μονάρχη της χώρας, Στανίσουαφ Αύγουστο Πονιατόφσκι.

Από το 1774, παραστάσεις όπερας, θεάτρου και μπαλέτου πραγματοποιούνταν στο Παλάτι Ραντζίβιουου (σήμερα το επίσημο σπίτι του Προέδρου της Πολωνίας). Η πρώτη πολωνική όπερα παρήχθη εκεί στις 11 Ιουλίου 1778, το *Η φτώχεια έγινε ευτυχία* του Μάτσεϊ Καμιένσκι, με το λιμπρέτο του Βόιτσεχ Μπογκουσουάφσκι βασισμένο σε μια κωμωδία του Φραντσίσεκ Μποχομόλετς.

Τα έτη 1779-1833, οι παραστάσεις πραγματοποιήθηκαν σε ένα νέο κτίριο θεάτρου στην Πλατεία Κρασίνσκι, που αργότερα ονομάστηκε Εθνικό Θέατρο. Γνωστός ως πατέρας του Πολωνικού Εθνικού Θεάτρου, ο Μπογκουσουάφσκι ήταν διάσημος ηθοποιός, τραγουδιστής, σκηνοθέτης, θεατρικός συγγραφέας και επιχειρηματίας. Επίσης, στο Εθνικό Θέατρο, από το 1785 δραστηριοποιήθηκε ένας θίασος των Χορευτών της Αυτού Μεγαλειότητας (με επικεφαλής τους χορευτές μπαλέτου Φρανσουά Γκαμπριέλ Λε Ντου από το Παρίσι και Ντάνιελ Κουρς από τη Βενετία). Σε αυτό το θέατρο, στις 17 Μαρτίου 1830, ο Φρεντερίκ Σοπέν έκανε την πρεμιέρα του Κοντσέρτου Νο. 1 σε μι ελάσσονα για πιάνο. Το θέατρο έκλεισε μετά τη Νοεμβριανή Εξέγερση του 1830 και το 1924 αναβίωσε υπό τη Δεύτερη Πολωνική Δημοκρατία.

Επί Λαϊκής Δημοκρατίας της Πολωνίας (1945–1989), η ποιότητα των παραγωγών του Θεάτρου κατά καιρούς επηρεάστηκε αρνητικά από τις κυβερνητικές πιέσεις.

## Αξιοσημείωτα πρόσωπα
* Μπαρμπάρα Σιερακόφσκα, (1748-1831), ηθοποιός και τραγουδίστρια όπερας, (1774 έως 1784)

## Δείτε επίσης
* Πολωνικό θέατρο

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Θέατρα στη Βαρσοβία
Βαρσοβια
Χαντάς-Τα'άλ

To **Χαντάς-Τα'άλ** είναι μια Ισραηλινή πολιτική συμμαχία αραβο-ισραηλινής ταυτότητας με αριστερό και κοσμικιστικό προφίλ, που προτείνει λύση-δύο-κρατών στο ισραηλινο-παλαιστινιακό. Συμμετέχοντες στην συμμαχία είναι το κόμμα Τα'άλ και ο πολιτικός συνασπισμός Χαντάς. Οι πρόεδροι των επί μέρους παρατάξεων της Χαντάς (Αϋμάν Οντέχ) και της Τα'άλ (Αχμάντ Τιμπί), έχουν αναλάβει ηγέτης και δεύτερος ηγέτης αντίστοιχα.

Η συμμαχία, εμφανίσθηκε στην πολιτική σκηνή της χώρας σε τρία στάδια, το πρώτο το 2003, το 2019 και υπό την σημερινή του μορφή, το 2022.

## Ιστορία
Η συμμαχία συμμετείχε στις βουλευτικές εκλογές του 2003 και κέρδισε τρεις έδρες. Στις βουλευτικές εκλογές του 2006, κατέβηκαν ανεξάρτητα.

Στην 20η Κνεσσέτ, τα κόμματα ήταν μέρος της κοινής παράταξης των Αραβο-ισραηλινών. Πριν από τις βουλευτικές εκλογές του Απριλίου 2019, το Τα'άλ αποσχίσθηκε από την συμμαχία, αλλά εν τέλει υπήρξε επανένωση. Επικεφαλής τέθηκε ο πρόεδρος της Χαντάς Αϋμάν Οντέχ και δεύτερος επικεφαλής ο πρόεδρος της Τα'άλ Αχμάντ Τιμπί. Η ηγεσία της συμμαχίας επρόκειτο να μοιραστεί. Στις 6 Μαρτίου 2019, η Κεντρική Εκλογική Επιτροπή για την 21η Κνεσέτ αποφάσισε να ακυρώσει τον υποψήφιο της λίστας Όφερ Κασίφ, σε αντίθεση με τη θέση του Γενικού Εισαγγελέα. Το Ανώτατο Δικαστήριο ακύρωσε την έκπτωση.

Στις βουλευτικές εκλογές του Απριλίου 2019, η συμμαχία κέρδισε 193442 ψήφους, δηλαδή έξι έδρες στην Κνεσσέτ. Για τις επόμενες εκλογές τα δύο κόμματα επέστρεψαν στην κοινή λίστα. Πριν από τις βουλευτικές εκλογές του 2022, η κοινή λίστα διαλύθηκε ξανά, όταν το κόμμα Μπαλάντ αποφάσισε να υποβάλει ξεχωριστή υποψηφιότητα από τα άλλα κόμματα που ήταν μέλη της κοινής λίστας, και ως εκ τούτου Χαντάς και Τα'άλ κατέληξαν σε συμφωνία να είναι υποψήφιοι από κοινού.
Αρχείο:Ayman_Odeh_2021.png|O Αϋμάν Οντέχ
Αρχείο:Ahmad_Tibi_2021.png|O Αχμάντ Τιμπί


## Εκλογικά αποτελέσματα
### Κοινοβούλιο (''[[Κνέσετ|Κνέσσετ]]'')

## Υποσημειώσεις


## Παραπομπές


Κατηγορία:Αραβοϊσραηλινή σύγκρουση
Κατηγορία:Ισραηλινά πολιτικά κόμματα
Καμιζάνο

Το **Καμιζάνο** (ιταλικά: *Camisano*) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας της Κρεμόνας
Μαλαισιανή αρκούδα

thumb|Μαλαισιανή αρκούδα στον εθνικό δρυμό Καινγκ Κρατσάν

Η **μαλαισιανή αρκούδα** (Helarctos malayanus) είναι είδος στην οικογένεια των Αρκτιδών (το μόνο είδος στο γένος ***Ήλαρκτος***) που απαντάται στα τροπικά δάση της Νοτιοανατολικής Ασίας. Είναι η μικρότερη αρκούδα, με ύψος σχεδόν 70 εκατοστά μέχρι τον ώμο και βάρος 25–65 κιλά. Είναι στιβαρή, με μεγάλες πατούσες, σθεναρά κυρτά νύχια, μικρά στρογγυλεμένα αφτιά και κοντό ρύγχος. Η γούνα είναι γενικά κατάμαυρη, αλλά μπορεί να ποικίλλει από γκρι έως κόκκινο χρώμα. Η μοναδική της μορφολογία - μαζεμένα μπροστινά πόδια, πεπλατυσμένο στήθος, ισχυρά μπροστινά άκρα με μεγάλα νύχια - υποδηλώνει προσαρμογές για αναρρίχηση.

Η μαλαισιανή αρκούδα είναι η πιο δενδρόβια από όλες τις αρκούδες. Είναι εξαιρετική αναρριχήτρια και λιάζεται ή κοιμάται σε δένδρα 2 έως 7 μέτρων πάνω από το έδαφος. Είναι κυρίως ενεργή κατά τη διάρκεια της ημέρας, αν και η νυχτερινή ζωή μπορεί να είναι πιο κοινή σε περιοχές όπου συχνάζουν άνθρωποι. Οι μαλαισιανές αρκούδες τείνουν να παραμένουν μοναχικές, αλλά μερικές φορές εμφανίζονται σε ζευγάρια (όπως μια μητέρα και το μικρό της). Δεν φαίνεται να πέφτουν σε χειμερία νάρκη, πιθανώς επειδή οι πόροι τροφίμων είναι διαθέσιμοι όλο το χρόνο σε όλη την περιοχή. Όντας παμφάγες, οι μαλαισιανές αρκούδες έχουν ευρύ διαιτολόγιο που περιλαμβάνει μυρμήγκια, μέλισσες, σκαθάρια, μέλι, τερμίτες και φυτικό υλικό όπως σπόρους και διάφορα είδη φρούτων· σπονδυλωτά όπως πουλιά και ελάφια τρώγονται επίσης περιστασιακά. Αναπαράγονται καθ' όλη τη διάρκεια του έτους. Καθίστανται σεξουαλικά ώριμες σε ηλικία δύο έως τεσσάρων ετών. Οι γέννες περιλαμβάνουν ένα ή δύο μωρά που παραμένουν με τη μητέρα τους για περίπου τρία χρόνια.

Η περιοχή της μαλαισιανής αρκούδας οριοθετείται από τη βορειοανατολική Ινδία προς τα βόρεια και εκτείνεται από νότια προς νοτιοανατολικά μέσω του Μπαγκλαντές, της Καμπότζης, της Μιανμάρ, του Λάος, της Ταϊλάνδης και του Βιετνάμ στην ηπειρωτική Ασία έως το Μπρουνέι, την Ινδονησία και τη Μαλαισία στο νότο. Αυτές οι αρκούδες απειλούνται από τη μεγάλη αποδάσωση και το παράνομο κυνήγι για τροφή και το εμπόριο άγριας ζωής·  βλάπτονται επίσης σε συγκρούσεις με ανθρώπους όταν εισέρχονται σε γεωργικές εκτάσεις, φυτείες και περιβόλια. Ο παγκόσμιος πληθυσμός εκτιμάται ότι έχει μειωθεί κατά 35% τις τελευταίες τρεις δεκαετίες. Η IUCN έχει κατατάξει αυτό το είδος ως ευάλωτο.

Το όνομα του γένους της μαλαισιανής αρκούδας, *Ήλαρκτος*, προέρχεται από τις λέξεις ήλιος και άρκτος, και ονομάστηκε έτσι για το χαρακτηριστικό της πορτοκαλί έως κρεμ σημάδι στο στήθος της που ομοιάζει με μισοφέγγαρο.

## Παραπομπές


Κατηγορία:Αρκτίδες
Μηλότοπος Πύλης Τρικάλων

Ο **Μηλότοπος** Πύλης ή Μυροφύλλου είναι μικρός οικισμός του Δήμου Πύλης στη Θεσσαλία και την Περιφερειακή Ενότητα Τρικάλων.

## Γενικά στοιχεία
Ο Μηλότοπος βρίσκεται στα δυτικά όρια της Περιφέρειας Θεσσαλίας με Ηπείρου, στις ανατολικές πλαγιές των Τζουμέρκων. Απέχει περίπου 80 χιλιόμετρα Δ.-ΝΔ. από τα Τρίκαλα, 23 χιλιόμετρα ΝΔ. από την Πύλη (έδρα του δήμου) και 5 χιλιόμετρα Α. από το Μυρόφυλλο (θεωρείται συνοικισμός του). 

Αναφέρεται ως ξεχωριστός οικισμός για πρώτη φορά το 1981 να απογράφεται στην τότε κοινότητα Μυροφύλλου. Σύμφωνα με το πρόγραμμα ''Καλλικράτης'', μαζί με τον Άγιο Γεώργιο, το Γκολφάρι, τη Γλίστρα, τα Καραβδαίικα, τον Μπουρνιά, το Μυρόφυλλο, τον Πύργο και την Φτέρη αποτελούν την κοινότητα Μυρόφυλλου που υπάγεται στη Δημοτική Ενότητα Μυρόφυλλου του Δήμου Πύλης και σύμφωνα με την απογραφή 2011 απογράφησαν 14 κάτοικοι.

## Σημείωση
Στην ίδια Περιφερειακή Ενότητα αλλά στον Δήμο Μετεώρων υπάρχει ο συνώνυμος οικισμός Μηλότοπος.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Μηλότοπος Καλαμπάκας Τρικάλων

Ο **Μηλότοπος** Καλαμπάκας ή Καστανιάς είναι μικρός οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Ο Μηλότοπος βρίσκεται νότια του Μαλακασιώτικου ρέματος σε υψόμετρο 600 μέτρα. Απέχει περίπου 41 χλμ. Δ.-ΒΔ. από τα Τρίκαλα, 59 χλμ. ΒΔ. από την Πύλη (έδρα του δήμου) και 11 χλμ. Α.-ΒΑ. από την Καστανιά. Αναφέρεται ως ξεχωριστός οικισμός για πρώτη φορά το 1961 ως *Καλύβια Καστανέας* να απογράφεται στην τότε κοινότητα Καστανέας και το 1963 με το ΦΕΚ 16Α - 09/02/1963  μετονομάστηκε σε Μηλότοπος. Σύμφωνα με το πρόγραμμα ''Καλλικράτης'' μαζί με την Καστανιά αποτελούν την ομώνυμη κοινότητα που υπάγεται στη Δημοτική Ενότητα Καστανιάς του Δήμου Μετεώρων και σύμφωνα με την απογραφή 2011 απογράφησαν 17 κάτοικοι. Η πορεία του πληθυσμού, σύμφωνα με τις απογραφές είναι: 

## Σημείωση
Στην ίδια Περιφερειακή Ενότητα αλλά στον Δήμο Πύλης υπάρχει ο συνώνυμος οικισμός Μηλότοπος.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Αλεξάντρου Φρόντα

Ο **Αλεξάντρου Φρόντα** (· 16 Ιουλίου 1894 - 7 Οκτωβρίου 1973) ήταν Ρουμάνος μαθηματικός με συνεισφορές στον τομέα της μαθηματικής ανάλυσης, της άλγεβρας, της θεωρίας αριθμών και της ορθολογικής μηχανικής. Στη διατριβή του το 1929 απέδειξε αυτό που σήμερα είναι γνωστό ως θεώρημα του Φρόντα.

## Βιογραφία
Ο Αλεξάντρου Φρόντα γεννήθηκε στο Βουκουρέστι το 1894. Το 1927 αποφοίτησε από το Πανεπιστήμιο Επιστημών (σήμερα Σχολή Μαθηματικών του Πανεπιστημίου του Βουκουρεστίου). Έλαβε το διδακτορικό του από το Πανεπιστήμιο του Παρισιού το 1929 υπό τη καθοδήγηση του Εμίλ Μπορέλ.

Ο Φρόντα εξελέγη πρόεδρος της Ρουμανικής Μαθηματικής Εταιρείας το 1946. Το 1948 έγινε καθηγητής στη Σχολή Μαθηματικών και Φυσικής του Πανεπιστημίου του Βουκουρεστίου.

## Κυριότερα επιτεύγματα
Η σημαντικότερη συμβολή του Φρόντα αφορά τον τομέα της μαθηματικής ανάλυσης. Το πρώτο του σηµαντικό αποτέλεσµα, το οποίο σήµερα ονοµάζεται θεώρηµα του Φρόντα , αφορά το σύνολο των ασυνεχειών µιας συνάρτησης πραγµατικής τιµής µιας πραγµατικής µεταβλητής. Στο θεώρημα αυτό, ο Φρόντα αποδεικνύει ότι το σύνολο των απλών ασυνεχειών μιας συνάρτησης πραγματικής τιμής μιας πραγματικής μεταβλητής είναι το πολύ μετρήσιμο.

Σε μια δημοσίευση του 1936 απέδειξε μια αναγκαία και ικανή συνθήκη για να είναι μια συνάρτηση μετρήσιμη.

Στη θεωρία των αλγεβρικών εξισώσεων, ο Φρόντα έδειξε μια μέθοδο για την επίλυση αλγεβρικών εξισώσεων με σύνθετους συντελεστές.

Το 1929, ο Δημήτρη Πομπέιου (Dimitrie Pompeiu) ισχυρίστηκε ότι κάθε συνεχής συνάρτηση δύο πραγματικών μεταβλητών που ορίζεται σε ολόκληρο το επίπεδο είναι σταθερή αν το ολοκλήρωμά της σε οποιονδήποτε κύκλο του επιπέδου είναι σταθερό. Την ίδια χρονιά ο Φρόντα απέδειξε ότι, στην περίπτωση που η εικασία είναι αληθής, η συνθήκη ότι η συνάρτηση ορίζεται σε ολόκληρο το επίπεδο είναι απαραίτητη. Αργότερα αποδείχθηκε ότι η εικασία δεν ισχύει γενικά.

Το 1907, ο Δημήτρη Πομπέιου πρότεινε ένα παράδειγμα συνεχούς συνάρτησης με μη μηδενική παράγωγο, με ένα μηδέν σε κάθε διάστημα. Χρησιμοποιώντας αυτό το αποτέλεσμα, ο Φρόντα βρήκε έναν νέο τρόπο να εξετάσει ένα παλαιότερο πρόβλημα που έθεσε ο Μιχαήλ Λαβρέντιεφ το 1925, δηλαδή αν υπάρχει μια συνάρτηση δύο πραγματικών μεταβλητών τέτοια ώστε η συνήθης διαφορική εξίσωση dy=f(x,y)dx να διαθέτει τουλάχιστον δύο λύσεις που περνούν από κάθε σημείο του επιπέδου.

Στη θεωρία των αριθμών, εκτός από τα ορθολογικά τρίγωνα , καθόρισε επίσης διάφορες συνθήκες για να είναι ένας πραγματικός αριθμός, ο οποίος είναι το όριο μιας ορθολογικής συγκλίνουσας ακολουθίας, ανορθολογικός, επεκτείνοντας ένα προηγούμενο αποτέλεσμα του Βίγκο Μπρουν (Viggo Brun) από το 19101.

Το 1937, ο Φρόντα παρατήρησε και απέδειξε ανεξάρτητα την περίπτωση n=1 του θεωρήματος των Μπόρσουκ-Ούλαμ.

## Σημαντικές δημοσιεύσεις
* Eufrosina Otlãcan, « Alexandru Froda (1894-1973), inginer şi profesor – un nume in ştiinţa matematică », Noema, vol.IV, , 2005 PDF

## Παραπομπές


Κατηγορία:Μαθηματικοί αναλυτές
Κατηγορία:Ρουμάνοι μαθηματικοί
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα